open-index/open-wikipedia-markdown huggingface dataset:
Arve Haugen

**Arve Margido Haugen** (født 1943) er en norsk tidligere toppsyklist fra Trondheim. Han var en meget lovende skøyteløper (sprint, 500 m), aktiv for Trondhjems Skøiteklub, og fikk en junior-landskamp i Finland 1963 mot Finland og Sverige, hvor han ble nr tre bak Roar Grønvold og Anstein Gjengedal, og syvendeplass på 500m under Allround-NM i 1967. Samtidig var Haugen medlem i Trondhjems Velocipedklub og blant landets beste syklister, i 1962 uttatt til Nordisk sykkelkamp. I 1969 deltok han i VM langbanesykling og satset deretter kun på sykling.
Mot slutten av karrieren startet han sykkelbutikken Hank Sport sammen med Knut Næss i 1973.

## Meritter
* Skøyter bestetid: 41,8 (500 m), 1.34,7 (1 000 m), 2.12,4 (1 500 m), 4.38,0 (3 000 m), 8.01,8 (5 000 m) og 16.55,4 (10 000 m)
** Deltok i fem allround-NM på skøyter i 1964, 1966, 1967, 1968 og 1969, med beste plassering sammenlagt på 14.-plass både i 1967 og i 1969.
* Tyrifjorden rundt 1971
* Norgesmesterskap
** NM junior, landeveisritt:  Seier i 1960
** NM i banesykling:  Seier i 1963 og 1970 (to ganger), 1971 og 1974
** NM i landeveissykling: individuelt temporitt 50 km:  Seier i 1970
* Nordisk mesterskap:  Nr. 2 i lagtempo 1972
* Olympiske leker
** 1972:  4.-plass lagtempo med Knut Knudsen, Magne Orre og Thorleif Andresen

## Referanser


## Eksterne lenker
* 
;Skøyter
Hurtigtast

En **hurtigtast** er en tastekombinasjon for tastatur til datamaskiner for å utføre ulike operasjoner. Et eksempel på en hurtigtast er `[[CTRL]]+X` (ofte skrevet `^X`) på PC og `CMD+X` på Macintosh for å klippe ut tekst og tall i et tekstbehandlingsprogram eller i et regneark.

## Eksterne lenker
*
Lydretning

**Beregning av lydretning** er evnen til å høre hvilken retning lyd kommer ifra, og er en evne både mennesker og dyr innehar.

Menneskets høresans bruker forskjellige måter å beregne retningen til på; tids-og volumforskjell mellom ørene, mønstergjenkjenning, tidsanalyse, korrelasjon og spektralanalyse. Dette gjør at ørene er veldig robuste og gode ved beregning av retningen til en lyd, men hos de fleste mennesker er denne sansen lite utviklet siden vi heller bruker øynene når det er ting vi kan se, denne evnen har blitt forsterket hos noen dyr da de kan vri på ørene. Med dagens teknologi kan vi lære av menneskeøret og bruke samme algoritmer til å utvikle systemer som med høy presisjon kan beregne retning for lyd.

## Tidsforskjell
Tidsforskjell mellom ørene er en algoritme som tar utgangspunkt i lydhastigheten og tidspunktet da mikrofonene tar opp lyden. Lydhastigheten ved havnivå er på 340,29m/s. Hvis man da vet avstanden mellom mikrofonene kan man ved geometriske likninger (avhengig av antall mikrofoner man bruker) beregne hvor lyden kommer fra.

Eksempel: Et enkelt system med kun to mikrofoner plassert med en kjent avstand fra hverandre kan beregne retningen til en lyd innenfor 180 grader. Når en lydkilde avgir en lyd vil den ene mikrofonen ta opp lyden først (med mindre lydkilden står rett foran systemet). Tidsforsinkelsen mellom mikrofonene bruker man til å beregne avstandsforskjellen fra mikrofon A til lydkilden og fra mikrofon B til lydkilden. Når man har klart å beregne denne avstands-forskjellen har man alle dataene man trenger for å beregne retningen. For et system med to mikrofoner kan man bruke likningen "v = arcsin(x / d)" der "v" er vinkelen "x" er avstandsforskjelen og "d" er avstanden mellom mikrofonene. Ut i fra formelen ser man at når "x" = 0 (ingen tidsforsinkelse mellom mikrofonene) vil lykilden stå rett foran systemet, hvis "x" = "d" så vil lydkilden stå rett ved siden av systemet.

## Mønstergjenkjenning
Mønstergjenkjenning er en fremgangsmåte der lydkilden kan eksempelvis være en bil, et menneske, eller noe annet som generer både hørbar, og ikke-hørbar lyd. Algoritmen analyserer signalet med hensyn på tid og frekvens, for deretter å trekke ut viktige akustiske parametre, man kan trene opp et system til å kjenne igjen spesielle lyder (signaler) eller egenskaper.

## Korrelasjon
Korrelasjon er en algoritme som måler likheten mellom to signaler, man likheten måles på en skala fra -1 til 1:
*Korrelasjonskoeffisient = +1 - Perfekt linær samvariasjon
*Korrelasjonskoeffisient = 0 - Ingen linær sammenheng
*Korrelasjonskoeffisient = - 1 - Perfekt negativ samvariasjon

Hvis man har to like sinussignaler med lik amplitude og ingen faseforsyvning er korrelasjonskoeffisienten på 0, jo mer signalene blir faseforskjøvet og amplituden forandret i forhold til hverandre jo nærmere 1/-1 vil korrelasjonskoeffisienten nærme seg. Når korrelasjonskoeffisienten er lik 1 er signalene så ulike hverandre som de kan få blitt.
Andrew Norman

**Andrew Norman** (født 1980) er en engelsk profesjonell snookerspiller.

Normans beste resultat i en rankingturnering kom i Grand Prix 2006 da han spilte seg frem til åttendedelsfinale. Denne tapte han imidlertid for Neil Robertson, som til slutt vant hele turneringen.

Han beste plassering på verdensrangeringen er en 42.-plass i 2007/2008-sesongen. Etter dette falt han nedover rangeringen, før han etter 2009/2010-sesongen mistet plassen på main touren, etter å ha endt på 96.- og sisteplass.

## Referanser


## Eksterne lenker
*
Elba Rashani

**Elbasan Rashani** (født 1993) er en kosovisk-norsk fotballspiller som spiller for den spanske klubben .

Han er født i Hillerstorp i Sverige og er oppvokst i Kragerø og Bø i Telemark i Norge.

## Karriere
Elba debuterte for Skarphedins A-lag i mai 2009, kort tid etter at han hadde fylt 16 år, og markerte seg med å score begge lagets mål i debutkampen mot Ulefoss. Etter sesongen ble han hentet til Odd Grenland, opprinnelig med tanke på juniorsatsing, men gode treningsprestasjoner, kombinert med en tynn stall, gjorde at han fikk proffkontrakt allerede fra 1. april 2010.

Han debuterte for Odd i cupkampen mot Mjøndalen i 2010.

Den 1. april 2011 fikk han sin første seriekamp for Odd mot Strømsgodset.

Den 24. juli 2014 ble Elba solgt fra Odd til Brøndby for litt over seks millioner koner. 

### Rosenborg
Den 11. januar 2016 ble Rashani lånt ut fra Brøndby til Rosenborg Ballklub ut 2016-sesongen, med opsjon på kjøp.

Den 18. november 2016 skrev han under en 2-årsavtale med Rosenborg.
Rashani er en offensiv spiller som først og fremst spiller ving.

I sesongen 2016 var han med å vinne både Tippeligaen og Cupfinalen.

Den 29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien med Rosenborg. Han spilte 8 kamper for Rosenborg, før han ble solgt til Odd i august.

### Odd
Den 4. august 2017 ble han solgt tilbake til Odd. Han skrev under en tre og et halvtårskontrakt.

## Referanser


## Eksterne lenker
* 
* Elba Rashanis profil på RBK.no
* Elba Rashanis profil på oddgrenland.no
*  Offisiell statistikk for Rosenborg Ballklub, Elba Rashani
Halvard Leira

**Halvard Leira** (født 11. juni 1976) er en norsk statsviter og forsker 1 ved Norsk utenrikspolitisk institutt (NUPI). Siden 2024 er han instituttets forskningssjef, sammen med Kristin Haugevik.

Leira ble cand.polit. i statsvitenskap ved Universitetet i Oslo i 2002 og M.Sc. i International Relations ved London School of Economics i 2001. Han har siden 2001 vært tilknyttet Norsk utenrikspolitisk institutt, hvor han er ansatt som forsker. Leiras forskning dreier seg i hovedsak om norsk utenrikspolitikk og utviklingen av diplomatiet mer generelt. Han disputerte i 2011 for ph.d.-graden ved Universitetet i Oslo med avhandlingen *The Emergence of Foreign Policy: Knowledge, Discourse, History*. 

Leira var medforfatter av boken *Aktiv og avventende. Utenrikstjenestens liv 1905-2005*, sammen med Iver B. Neumann. Denne boken er en historiebok om det norske utenriksdepartementets hundre første år, som ble utgitt i forbindelse med departementets (og unionsoppløsningens) 100-årsjubileum i 2005.

Leira var redaktør for tidsskriftet *[[Internasjonal politikk (tidsskrift)|Internasjonal politikk]]* sammen med Benjamin de Carvalho.
 
## Bibliografi
* Halvard Leira med Iver B. Neumann (2005): *Aktiv og avventende. Utenrikstjenestens liv 1905–2005* Oslo: Pax.

## Referanser


## Eksterne lenker
* Halvard Leira på NUPIs nettsted.
Spire

En **spire** er en ung sporofytt som utvikler seg fra et planteembryo fra et frø.

Ordet «spire» brukes også i utvidet betydning, om begynnelsen på noe.

## Se også
* Knopp
* Skudd

## Eksterne lenker
*
Trachycarpus latisectus

***Trachycarpus latisectus*** er en attraktiv og ettertraktet palme i Trachycarpus-slekten og kommer opprinnelig fra den indiske delstaten Sikkim, ved foten av Himalaya. Her vokser palmen i et svært variert klima og helt opp i en høyde på 2400 moh..

I motsetning til flere av de andre artene i Trachycarpus-slekten har ikke *T. latisectus* en stamme omkranset av tette fibrer. Den har en glatt og slank stamme, robuste og nesten sirkulære vifteformede palmeblader som naturlig faller av når de blir gamle og visner.

Det er en relativt hurtivoksende palme som tåler både lave temperaturer og snø. Den er ikke fullt så kuldeherdig som vindmøllepalmen og det er ikke enighet om hvor lave temperaturer palmen overlever, men den skal ikke utelukkes i områder hvor vindmøllepalmen vokser.

Foreløpig er palmen nokså lite utbredt og utprøvt og den beste måten å tak i en er å så fra frø. Frøene spirer best i romtemperatur på 18-28 grader celcius og små individ som er plantet utendørs foretrekker delvis skygge.

Palmen passer også utmerket som containerplante, da den ikke har et dypt rotsystem.

## Eksterne lenker
*
Senter for seniorpolitikk

**Senter for seniorpolitikk** ble etablert i 1969 under navnet «Fellesutvalget for forberedelse til pensjonsalderen». Målsettingen var å bidra til at flest mulig skulle planlegge sitt pensjonistliv. Fra 1990 ble arbeidsområdet utvidet og oppmerksomheten rettet mot seniorpolitikk. Hovedvekten ble lagt på forskning og praktiske utviklingsprosjekter. Virksomhetene skulle stimuleres til å legge et mer utviklingsorientert løp for sine middelaldrende og eldre arbeidstakere. 

Tidlig på nittitallet ble målgruppen utvidet til 45+. Organisasjonen skiftet navn til Senter for Senior Planlegging i 1994 og til Senter for seniorpolitikk i 2001. Bak SSP står 29 organisasjoner, departementer og instanser, deriblant alle de store arbeidslivsorganisasjonene. Årsmøtet der én representant for hver av de tilsluttede organisasjonene/instansene møter, velger styret. 

SSP arbeider med å:
*Synliggjøre eldres ressurser og utviklingsmuligheter.
*Utvikle et inkluderende og godt arbeidsmiljø for alle arbeidstakere i virksomhetene.
*Etablere et utvidet samarbeid om seniorpolitikk mellom arbeidslivets organisasjoner og mellom organisasjonene og myndighetene.

## Eksterne lenker
*
Dansens Hus

**Dansens Hus** er Norges nasjonale scene for dans og ligger på Vulkan i Oslo. Det ble opprettet i 2004 og flyttet inn i nåværende lokaler ved Akerselva i 2008. 

## Historikk
Fra begynnelsen av 90-tallet var forbundet NODA og Senter for Dansekunst talerørene for norsk dansekunst som arbeidet for opprettelsen av et dansens hus.

Dansens Hus AS ble etablert på nyåret 2004, og den 23. september samme år fant den første offisielle åpningen sted i midlertidig leide lokaler i Prøvesalen på Det Norske Teater.

Dansens Hus gjenåpnet 31. desember 2008 i Verkstedhallen på Vulkan, Nedre Foss. 

Før etableringen hadde Norge ingen scene med oppdrag å presentere internasjonale dansekompanier, og samtidens dansekunst ble bl.a. presentert av Black Box Teater (Oslo), BIT Teatergarasjen (Bergen), Avantgarden (Trondheim), CODA Oslo International Dance Festival (fra 2002), Riksteatret, Rikskonsertene, en sjelden gang i institusjonsteatrene, på leide scener rundt om i landet.

Det var bevilget 36 mill. kr til Scenekunst i Norsk Kulturfond/Norsk Kulturråd, som skulle gå til fri teater, dans, opera, tverrkunstneriske prosjekter, prosjekt for barn og unge, ny dramatikk, gjestespillstøtte.

## Organisasjon og finansiering
 
Stiftelsen Senter for Dansekunst/Danseinformasjonen eier aksjene til Dansens Hus og utgjør dets generalforsamling. Kultur- og kirkedepartementet bidrar til finansiering gjennom statsbudsjettet. Bygningen eies av Aspelin Ramm, ligger på området Vulkan (Oslo) og driftes delvis av organisasjonen og delvis av Dansens Hus. Danseinformasjonen og CODA Oslo International Dance Festival leier kontorlokaler her.

Budsjettnivå i 2004 lå på 3 millioner kroner, og 35 millioner i 2010.

## Arkitekter
Gry Holter ved LPO arkitekter AS. Interiør i foyer ved Snøhetta AS.

## Kunstnerisk leder
Styret ved Dansens Hus ansatte Stine Nilsen som kunstnerisk leder ved Dansens Hus på et fireårig åremål fra og med august 2024. Nilsen kom fra stillingen som kunstnerisk leder for Nordens største samtidsdansefestival, CODA Oslo International Dance Festival.

## Tidligere kunstneriske ledere

* 2004-2010: Karene Lyngholm 
* 2010-2018: Un-Magritt Nordseth
* 2018-2024: Samme Raeymaekers 

* Offisielt nettsted
* Dansen Hus i Scenewebarkivet
Bana Singh

**Bana Singh** (født 6. januar 1949 i Kadyal, Jammu og Kashmir) er en indisk kaptein. Han ble innrullert i 8. Jammu og Kashmir lett infanteriregiment (8th Jammu & Kashmir Light Infantry, JAK LI) tilhørende den indiske hæren 6. januar 1969. I 1987 ble han tildelt Param Vir Chakra, Indias høyeste militære dekorasjon i krigstid.

## Siachen-konflikten
Under Siachen-konflikten i juni 1987 ble 8. Jammu og Kashmir lett infanteriregiment sendt til Siachen-området. Det ble da funnet ut at et stort antall pakistanske infiltratører hadde trengt seg inn i området. Utkasting av disse infiltratørene ble ansett for å være en vanskelig, men nødvendig. En spesiell innsatsgruppe ble valgt til å utføre oppdraget. Bana Singh var en naib subedar (en militær grad) og utstasjonert på isbreen på daværende tidspunkt, og valgte frivillig å bli med i denne innsatsgruppen. 

Den pakistanske inntrengingen hadde funnet sted i en høyde på 6&nbsp;450 moh, i et av høyeste områdene rundt Siachen-breen. Fra dette stedet kunne pakistanerne skyte på den indiske hærens stillinger, siden den store høyden ga en klar utsikt over hele Saltoro-kjeden og Siachen-breen. Pakistanerne kalte denne kontrollposten «Quaid Post» etter landets grunnlegger Mohammed Ali Jinnah. Fiendens post ble nærmest en uangripelig festning med isvegger på 457 meter på begge sidene. Operasjon Rajiv, oppkalt etter sekondløytnant Rajiv Pande VrC, ble iverksatt for å fjerne pakistanerne fra den strategiske stillingen. Naib subedar Bana Singh ledet sine menn gjennom en veldig vanskelig og farlig rute, der de blant annet klatret opp 1&nbsp;500 meter i nesten mørke i en snøstorm. Han inspirerte sine menn med sin ukuelige mot og lederskap. Han og hans menn krøp og nærmet seg motstanderen. De kastet håndgranater, stormet posten med bajonetter og gikk fra grøft til grøft. Til slutt hadde de ryddet posten for alle inntrengere. I alt ble seks pakistanske soldater drept, tre eller fire av dem ble stukket med bajonett i nærkamper som fant sted i en høyde på 6&nbsp;400 meter. 

Naib subedar Bana Singh ble tildelt Param Vir Chakra, Indias høyeste militære utmerkelse, for iøynefallende mot og lederskap under de mest ugunstige forhold. Fjelltoppen som han erobret ble omdøpt til «Bana Post» i hans ære. På tidspunktet for utbruddet av Kargilkrigen var han den eneste mottakeren av Param Vir Chakra som fremdeles tjenestegjorde i hæren. 

## Referanser


## Eksterne lenker
*  Intervju med kaptein Bana Singh
*  Siachen Hero Bana Singh
Saltorofjellene

**Saltorofjellene** (også kjent som **Saltoro Parvat** eller **Saltoro Muztagh**) er en fjellkjede i Karakorum. Fjellkjeden ligger i hjertet av Karakorum på den sørvestre siden av Siachen-breen, som er en av de lengste isbreene utenfor polarområdene. 

Fjellene hevdes som en del av den indiske delstaten Jammu og Kashmir og som en del av Gilgit-Baltistan i Pakistan. Under en militær operasjon i 1984 fikk India kontroll over de viktigste toppene og fjellovergangene i fjellkjeden, og pakistanske styrker ble presset inn i de glasiale dalene like vest for Saltororyggen. Av den grunn blir Saltorofjellene lite besøkt med unntak av militære styrker som tar del i den pågående Siachen-konflikten, til tross for at området byr på høye fjell og utmerkede klatremuligheter. 

På den sørvestre siden faller Saltorofjellene bratt ned mot dalene rundt elvene Kondus og Dansam, som løper sammen og danner Saltoro-elven, en sideelv til Shyok. Denne renner igjen ut i Indus. I nordvest skiller Kondus-breen fjellkjeden fra de nærliggende Masherbrumfjellene, mens i sørøst skiller Gyong-elven, Gyong-breen og Gyong-passet (Gyong La) Saltorofjellene fra Kailasfjellene (må ikke forveksles med det hellige fjellet Kailasha, som ikke ligger i denne regionen). 

## Utvalgte fjelltopper
Nedenfor er det en tabell over fjelltopper i Saltoro-kjeden som er over 7&nbsp;200 meter høye og som har en primærfaktor på over 500 meter. (Det er et vanlig kriterium for fjelltopper med slike høyder å være selvstendige.) 

## Se også
*Liste over verdens høyeste fjell

## Kilder
*Jerzy Wala: *Orographical Sketch Map of the Karakoram*, Swiss Foundation for Alpine Research, Zurich, 1990.

## Eksterne lenker
*
Nordbanen (andre betydninger)

**Nordbanen** kan vise til

*Nordbanen, Gjøvikbanens opprinnelige betegnelse
*Nordbanerne, en gammel betegnelse på jernbaneforbindelsene nordover fra Oslo
*Nordbanen (Danmark), jernbanelinjen mellom Helsingør og København via Hillerød
*Berlins nordbane, jernbanelinjen mellom Stralsund og Berlin i Tyskland
Paul Meng Qinglu

**Paul Meng Qinglu** (født 1963 i Wumeng i Kina) er en kinesisk katolsk biskop. Han er den syvende biskop av Hohhot, hovedstaden i den autonome region Indre Mongolia i Folkerepublikken Kina. 

Hans var den første bispevielse i Kina siden desember 2007. Hovedordinator var biskop Paul Pei Junmin av Liaoning, og biskopene John Liu Shigong av Jining,  Matthias Du Jiang av Bameng (begge bispedømmer i Indre Mongolia) og Joseph Li Jing av Ningxia koncelebrerte. Utnevnelsen har fått approbasjon både av Pavestolen og den kinesiske regjering.

Meng Qinglu var allerede blitt valgt som bispekandidat i juni 2005, en måned etter ha hans forgjenger, John Baptist Wang Xixian, døde, i en alder av 79 år. Da hadde fader Meng allerede ledet bispedømmets affærer i om lag et år, på oppdrag av biskop Wang etter at han var blitt alvorlig syk.

Biskopen hadde mottatt pavelig mandat for ordinasjon og var likeså godkjent av myndighetene, etter en mer langvarig prosess fra den regjeringskontrollerte bispekonferansen som tok en lang pause rundt sommerlekene i Beijing 2008.

Han stammer fra en katolsk familie. I 1985 begynte han på Indre Mongolias katolske presteseminar, og han ble presteviet fire år etter. Han underviste i moralteologi og andre emner og var studierektor frem til 1999.

Biskop Wang assignere ham til å bygge nye kirker og til å tjene som sogneprest fra 2000 til 2003. Han innehadde også ledende stillinger i den regjeringsstyrte katolske patriotiske forening i Indre Monolia fra 2001.

Erkebispedømmet Hohhot har 65.000 katolikker og 21 prester (2010).

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Pius Jin Peixian (1926-2010) *1989
* Biskop Paul Pei Junmin (1969-) *2006
* Biskop *Paul Meng Qinglu* (1962- ) *2010

## Referanser
Østbanen (andre betydninger)

**Østbanen** kan vise til

*Østbanestasjonen i Oslo, i 1980 erstattet av Oslo sentralstasjon
*Østbanen (Danmark), jernbanestrekningen mellom Køge og Rødvig/Faxe
Actinopodidae

* *[[Actinopus]]*
* *[[Missulena]]*
* *[[Plesiolena]]*

**Actinopodidae** er en gruppe (familie) av edderkopper som tilhører den forholdsvis primitive gruppen Mygalomorphae. Det er en artsfattig familie med rundt 40 kjente arter i Sør-Amerika og Australia.

## Utseende
Middelsstore (gjerne 10–30&nbsp;mm), kraftige, svarte edderkopper, hannene gjerne med chelicerene eller andre kroppsdeler i klare farger, for eksempel hannen av *[[Missulena occatoria]]* som har forkroppen inkludert chelicerene brunrød, bakkroppen klart blå. Som andre mygalomorfe edderkopper har de kraftige chelicerer med giftklør som vender bakover i hvile. Forkroppen er glatt og glinsende, den fremre delen (hodet) er markert opphøyet, de åtte øynene er spredt ut langs framkanten. Spinnvortene er ganske korte.

## Levevis
Som de fleste andre mygalomorfe edderkopper lever de i silkekledte ganger, som kan bli opptil 30 centimeter dype, dekket med en fall-lem av silke. Hunnen lever hele sitt liv i gangen sin, mens hannene vandrer rundt på leting etter hunner. De lever av insekter som de spretter ut og fanger når de kommer nær nok. Ulikt de fleste andre mygalomorfe edderkopper er de dagaktive. De blir kjønnsmodne når de er rundt 4 år gamle og hunnene kan leve i minst ti år. Tross sin kraftige gift blir disse edderkoppene ofte spist av små pungdyr, skolopendere og veivepser (Pompilidae).

## Giftige arter
De australske artene i slekten *[[Missulena]]* er regnet for å være svært giftige og potensielt livsfarlige for mennesker. Det er imidlertid sjelden at noen blir bitt av dem, og motgift som er utviklet mot bitt fra den kjente arten *[[Atrax robustus]]* (Hexathelidae) har vist seg å være effektiv også mot bitt fra disse artene. *Missulena*-artene er mye mindre aggressive enn *A. robustus*, og selv om de biter sprøyter de ikke nødvendigvis inn gift (såkalte tørre bitt).

## Utbredelse
Slektene *[[Actinopus]]* og *[[Plesiolena]]* er utbredt i Sør-Amerika (nord til Trinidad men mest i den sørlige delen), mens slekten *[[Missulena]]* bare finnes i Australia, bortsett fra én art i Chile.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe mygalomorfe edderkopper, Mygalomorphae
***** Gruppe Bipectina
****** Familie Actinopodidae
******* Slekten *[[Actinopus]]* Perty, 1833 – 28 arter, Sør-Amerika
******* Slekten *[[Missulena]]* Walckenaer, 1805 – 11 arter, Australia
******* Slekten *[[Plesiolena]]* Goloboff & Platnick, 1987 – 2 arter, bare i Chile

## Eksterne lenker
*
Nikita Dobronravoff

**Nikita Dobronravoff** (russisk: Никита (Добронравов - sivilt navn **Oleg Stanislavovitsj Dobronravoff**, russisk: Олег Станиславович Добронравов; født 1. januar 1962 i Murom) er en russisk-ortodoks prest, igumen, teolog, kirkehistoriker og spesialist i kirkerett.

## Biografi
Dobronravoff er barnebarnet til fader Jevgenij Dobronravov, en prest i den russisk-ortodokse kirke. I 1991 ble han sekretær for metropolitten Jevlogij (Smirnov) av Vladimir og Suzdal. Dobronravoff begynte på presteseminar i Moskva i 1994. Han ble viet til munk 15. april 2000 av metropolitten Kirill av Smolensk og Kaliningrad. I 1998 fikk han sin bachelorgrad i teologi med en avhandling om kirkerettog ble cand. theol.. I 2001-2005 studerte han ved det teologiske fakultet ved Åbo Akademi. 

### Utgivelser
* Nikita Dobronravoff, hegumen. Historien om översättning av ortodoxa liturgiska texter till svenska. – Åbo. – 2008.
* Nikita Dobronravoff, hegumen. Den ortodoxa kyrkan i Sverige. – Åbo. – 2009.
* Nikita Dobronravoff, hieromonk. Old believers in China 1917-1958. NY., 2007

## Eksterne lenker
* OLD BELIEVERS of the FAR EAST In China (engelsk)
10. serierunde i Tippeligaen 2010

**10. serierunde i Tippeligaen 2010** startet onsdag 5. mai med seks kamper klokken 19. Runden avsluttet med to kamper torsdag 6. mai, en kamp klokken 18 og hovedkampen mellom Molde og Aalesund på Aker Stadion klokken 20.


## Fakta
Kongruens

**Kongruens** kan vise til:

*Kongruens (geometri)
*Kongruens i grammatikk, det samme som samsvarsbøyning
*Kongruens, et begrep i humanistisk psykologi

## Se også
*Modulær aritmetikk
Skrofulose

**Skrofulose** er en eldre betegnelse på en form for tuberkulose som hovedsakelig lokalisert til lymfekjertlene under kjeven og på halsen, men også slimhinner i øye og nese. Det forekom også hudsymptomer, og av og til ledd- og knokkeltuberkulose. Skrofulose var tidligere en vanlig sykdom, som særlig rammet barn og unge. Den er nå imidlertid sjelden, og forekommer nesten bare blant innvandrere fra Afrika og Asia.

Martina Hansens legat var opprinnelig beregnet på barn med skrofulose. Da Martina Hansens Hospital ble bygget var sykdommen praktisk talt utryddet, og sykehuset ble bygget for pasienter med tuberkuløse sykdommer i ben og ledd.

## Se også
* Thea Seip
* Ellen Seip

## Referanser
And So to Sleep Again

**«And So to Sleep Again» ** er en amerikansk populærmusikksang med melodi og tekst av Joe Marsala og Sunny Skylar. Den ble skrevet i 1951.

Sangen ble popularisert av Patti Page samme år. Pages innspilling ble utgitt av Mercury Records med katalognummer 5706.

Den ble også spilt inn på plate i USA av Dick Haymes, April Stevens og Margaret Whiting. Britiske coverversjoner ble spilt inn på plate av Jimmy Young og Dorothy Squires.

## Norsk versjon
Arne Andersen har skrevet en norsk tekst. På norsk bærer den tittelen «Og så en natt igjen». Øystein Frantzen, sang, med Robert Levins orkester har spilt inn sangen. Den ble utgitt på 78-platen HMV A.L.&nbsp;3243 i 1952.

## Listeplasseringer
Pages versjon kom på den amerikanske Billboard Best Sellers In Stores-listen 22. september 1951 og lå der i 16 uker med nummer fire som høyeste plassering.

Den lå som nummer 21 på den britiske sheet music-listen.

## Referanser
Ingebjørg Støfring

**Ingebjørg Støfring** (født 16. mars 1945) er en norsk utviklingsarbeider og diplomat. Hun er Norges ambassadør i Zimbabwe.

Støfring er utdannet fra University of East Anglia i Storbritannia der hun avla mastergrad i utviklingsstudier. Hun har også studert sosiologi ved Universitetet i Oslo og har diplom i sosialt arbeid fra Diakonhjemmet Høgskole. 

Støfring startet sin karriere som saksbehandler i Norad, senere i Bistandsdepartementet og Utenriksdepartementet. I sitt virke i utenrikstjenesten har hun vært stasjonert ved Norges ambassader i Nairobi, Dar-es-Salaam, Pretoria og Harare. I september 2006 tiltrådte hun som ambassadør i Bangladesh. I statsråd 30. april 2010 ble Støfring utnevnt til ambassadør i Zimbabwe.

Støfring ble i 2007 utnevnt til ridder av 1. klasse av Den Kongelige Norske Fortjenstorden og ble i 2011 forfremmet til kommandør «for embetsfortjeneste».

## Referanser
Ruoqiang

**Ruoqiang** eller **Qakilik** (kinesisk: 若羌县; pinyin: *Ruòqiāng Xiàn*; uigursk: چاقىلىق ناھىيىسى / *Çakilik Nahiyisi*) er et fylke i det autonome prefektur Bayin'gholin i den autonome region Xinjiang i Folkerepublikken Kina. Hovedsetet er byen Ruoqiang.

Befolkningen i fylket var på  innbyggere i 1999.

## Kulturminner

Oldtidsbyen Loulan, hvis ruiner ble avdekket i 1899 av den svenske forskningsreisende Sven Hedin, ligger nordvest for Lop Nor, innen fylket Ruoqiangs territorium. 

Ruinbyen Miran er også i fylket, likeså nekropolisen Xiaohe.

## Samferdsel
Kinas riksvei 218 ender her. Den løper fra Yining til Ruoqiang, begge i den autonome region Xinjiang. 

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Litteratur
*Folke Bergman: Archaeological Researches in Sinkiang. Especially in the Lop-Nor Region.'' (Reports from the Scientific Expedition to the Northwestern Provinces of China under the Leadership of Dr. Sven Hedin / Scientific Expedition to the North-Western Provinces of China: Publication 7). Thule, Stockholm 1939.
*Sven Hedin og Folke Bergman: *History of an Expedition in Asia 1927–1935*. Reports: Publication 25: Part III 1933-1935, Statens Etnografiska Museum, Stockholm 1944.
*Folke Bergman: *Travels and Archaeological Field-work in Mongolia and Sinkiang: a Diary of the Years 1927-1934.* In: Sven Hedin und Folke Bergman: *History of an Expedition in Asia 1927–1935*. Part IV: 1933–1935. General reports, travels and field-work. (Reports: Publication 26.), Statens Etnografiska Museum, Stockholm 1945.
* V. H. Mair: *The Rediscovery and Complete Excavation of Ördek's Necropolis.* In: *Journal of Indo-European Studies* 34, 2006, No. 3/4, p.&nbsp;273–318.
* Alfried Wieczorek og Christoph Lind: *Ursprünge der Seidenstraße. Sensationelle Neufunde aus Xinjiang, China.* Reiss-Engelhorn-Museen, Mannheim. Theiss, Stuttgart 2007. ISBN 380622160X

## Referanser


## Eksterne lenker
* L'ancienne cité de Loulan  (Radio Chine Internationale)
* Loulan, une ville mystérieusement disparue dans le désert (Folkets Dagblad, 27. mars 2003)
Minfeng

**Minfeng** (kinesisk: 民丰县; pinyin: *Mínfēng Xiàn*; uigursk: نىيە ناھىيىسى / *Niye Nahiyisi*) er et fylke i prefekturet Hotan i den autonome region Xinjiang i Folkerepublikken Kina.

Oldtidsbyen Niya, hvis ruiner ble oppdaget i 1901, ligger i sørlig rand av ørkenen Taklamakan, ca 100-150&nbsp;km fra dagens småby Minfeng.

Befolkningen var på  innbyggere i 1999.

## Samferdsel
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Eksterne lenker
* Lokalregjeringens hjemmesider
* Niya yields buried secrets
* Ancient City of Niya (travelchinaguide.com)
Keriya

**Keriya** eller **Yutian** (kinesisk: 于田县; pinyin: *Yútián Xiàn*; uigursk: كېرىيە ناھىيىسى / *Keriye Nahiyisi*) er et fylke i prefekturet Hotan i den autonome region Xinjiang i Folkerepublikken Kina.

Befolkningen var på  innbyggere i 1999.

## Kulturminner
Ruinbyen Yuansha (*Yuansha gucheng*) fra det vestlige Han-dynastiets tid ble i 2001 tilføyd på Folkerepublikken Kinas liste over kulturminner.

## Samferdsel
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Eksterne lenker
* Lokalregjeringens hjemmesider
Qira (Hotan)

**Qira** eller **Chira** (kinesisk: 策勒县; pinyin: *Cèlè Xiàn*; uigursk: چىرا ناھىيىسى / *Çira Nahiyisi*) er et fylke i prefekturet Hotan i den autonome region Xinjiang i Folkerepublikken.

Befolkningen var på  innbyggere i 1999.

## Kulturminner
Den gamle oasebyen Dandan Uilik (*Dandanwulike yizhi*, 丹丹乌里克遗址) ble i 2006 oppført på Folkerepublikken Kinas liste over kulturminner. Den ble offer for sanddynene, ble fraflyttet og ble en spøkelsesby.

## Samferdsel
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Eksterne lenker
* Lokalregjeringens hjemmesider 
* Chinese and Japanese Experts Restore Frescoes in Xinjiang
The Jam

**The Jam** var et engelsk rockeband, som var aktive i perioden fra slutten av 1970-tallet til begynnelsen på 1980-tallet. Bandet slo igjennom samtidig med framveksten av punkbølgen, og hadde med sin hurtige musikk og sin fremtoning som «sinte unge menn» en del likhetspunkter med andre punkband. Bandets medlemmer var imidlertid i starten pent kledd i dresser, og bandets musikk inneholdt en rekke elementer fra blant annet The Beatles, Motown og britisk populærmusikk fra 1960-tallet, og The Jam plasserte seg dermed som eksponent for gjenopplivningen av mod-subkulturen.

The Jam hadde 18 Top 40-singler på rad på de britiske hitlistene fra bandets debut i 1977 til 1982, herav 4 nr.1-hit. 

Bandet besto av Paul Weller (gitar og vokalist), Bruce Foxton (bassgitar) og Rick Buckler (trommer). Opprinnelig var det ytterligere en gitarist, Steve Brooks, men han forlot bandet før utgivelsen av The Jams debutsingle «In the City» i april 1977. Weller oppløste bandet i 1982, og dannet deretter The Style Council.

## Diskografi
### Studioalbum
**In the City* (1977) #20 UK
**This Is the Modern World* (1977) #22 UK
**All Mod Cons* (1978) #6 UK
**Setting Sons* (1979) #4 UK, #137 US
**Sound Affects* (1980) #2 UK, #72 US
**The Gift* (1982) #1 UK, #82 US

### Livealbum
**Dig the New Breed* (1982) #2 UK, #131 US
**Live Jam* (1993) #25 UK
**The Jam at the BBC* (2002) #33 UK

### Samlealbum
**Snap!* (1983) #2 UK
**Compact Snap!* (1985)
**All The Choice Cuts* (1990)
**Greatest Hits* (1991) #2 UK
**Extras* (1992) #15 UK
**Wasteland* (1992)
**Beat Surrender* (1993)
**The Jam Collection* (1996)
**The Master Series* (1997)
**The Very Best of The Jam* (1997) #9 UK
**The Sound of the Jam* (2002) #3 UK
**The Best Of The Jam – The Millennium Collection* (20th Century Masters) (2003)
**Gold* (2005)
**The Jam Story* (2006)

### Singler
* «In the City» (1977)
* «All Around the World» (1977)
* «The Modern World» (1977)
* «News of the World» (1978)
* «David Watts»/«A Bomb in Wardour Street» (dobbelt A-side) (1978)
* «Down in the Tube Station at Midnight» (1978)
* «Strange Town» (1979)
* «When You're Young» (1979)
* «The Eton Rifles» (1979)
* «Going Underground» / «Dreams of Children» (dobbelt A-side) (1980)
* «Start!» (1980)
* «That's Entertainment» (1981)
* «Funeral Pyre» (1981)
* «Absolute Beginners» (1981)
* «Town Called Malice» / «Precious» (dobbelt A-side) (1982)
* «Just Who Is the 5 O'Clock Hero?» (1982)
* «The Bitterest Pill (I Ever Had to Swallow)» (1982)
* «Beat Surrender» (1982)

### Video & DVD
**Trans Global Unity Express* (1983)
**The Very Best Of The Jam* (1997)
**The Complete Jam On Film 1977-1982* (2002)

## Eksterne lenker
* 
* 
* The Jam Official Website
* The Jam på BBC
* Billboard.com-artikkel 'From the Jam' 
* Vanessa Thorpe, 25 years on, life in the Jam is revealed, Guardian/Observer, 15 July 2007
Chira

**Chira** kan vise til:
*Chira (øy), ei øy i Costa Rica
*Qira (Hotan), et fylke i prefekturet Hotan i Folkerepublikken Kina
Qira

**Qira** kan være:
* Fylket Qira i prefekturet Hotan i den autonome region Xinjiang i Folkerepublikken Kina;
* Byen Qira i Galilea i Det Hellige Land.
Qiemo

**Qiemo** eller **Qarqan** (kinesisk: 且末; pinyin: *Qiěmò*; uigursk : چەرچەن / *Çerçen*), er et fylke i den autonome region Xinjiang i Folkerepublikken Kina. 

Hovedsetet, også *Qiemo* og kanskje bedre kjent som **Cherchen**, er en oaseby på 1200 moh ved elven Cherchen-Darya. Den var av stor betydning for den klassiske Silkeveien, en forgrening av denne gamle handelsveien som valgte å omgå ørkenen Taklamakan på sørsiden. 

Folketallet var på  innbyggere i 1999.

## Kulturminner
Zaghunluqgravene (扎滚鲁克古墓群, *Zhagunluke gumuqun*) ble i 2001 tilføyd på Folkerepublikken Kinas liste over kulturminner.

## Administrative enheter
**Storkommune:**
*Qiemo 且末镇
**Kommuner:**
*Aral 阿热勒乡, Qongkol 琼库勒乡, Tograklik 托格拉克勒克乡, Bagerik 巴格艾日克乡, Yengiostang 英吾斯塘乡, Aktikan Dong 阿克提坎墩乡, Koxsatma 阔什萨特玛乡, Tatirang 塔提让乡, Aqqan 阿羌乡, Koramlik 库拉木勒克乡, Oyyaylak 奥依亚依拉克乡.

## Samferdsel
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Litteratur
Sven Hedin: *Scientific Results of a Journey in Central Asia*, 1899-1902, vols. i. and ii. (1905–1906)
*Sven Hedin: *The Tarim river.* Brockhaus, Leipzig 1904 (Scientific Results of a Journey in Central Asia 1899–1902, Band 1).
*Sven Hedin: *Lop-Nor.* Brockhaus, Leipzig 1905 (Scientific Results of a Journey in Central Asia 1899–1902, Band 2).

## Referanser
Savnevise

**«Savnevise»** er en sang som var med på Knutsen & Ludvigsens selvitulerte debutalbum som kom ut i 1970. Sangen ble sunget av Knutsen (Øystein Dolmen).

«Savnevise» er ikke blant Knutsen & Ludvigsens mest kjente, men sangteksten ble aktuell etter at Gustav Lorentzen (Ludvigsen) døde plutselig 21. april 2010.

Albumet er lagt opp som en barnetime der sangene kommer sammen med en historie om dagliglivet til Knutsen og Ludvigsen. De to får brev fra myndighetene om at de ikke får lov til å bo i jernbanetunnelen de bor i, men senere får de et nytt brev om at de får lov likevel. Knutsen jubler og Ludvigsen går seg en tur i tunnelen, men da blir Knutsen trist og savner ham, og synger *Savnevise*.

## Eksterne lenker
* VG: Minner Lorentzen med «Savnevise» (22. april 2010)
* Adresseavisen: Det massive savnet  (kommentar av Terje Eidsvåg, 23. april 2010)
Lop

:*Også ørkenlandskapet – den inntørkede innsjøen – [[Lop Nor]] kalles *'Lop**''. 


**Lop*' ([[kinesisk]]: 洛浦县; [[Hanyu pinyin|pinyin]]: *Luòpǔ Xiàn*; [[uigursk]]: لوپ ناھىيىسى / *Lop Nahiyisi*) er et fylke i prefekturet [[Hotan]] i den autonome region [[Xinjiang]] i [[Folkerepublikken Kina]].

Befolkningen var på  innbyggere i 1999.

== Kulturminner==
Den [[buddhistisk]]e klosterbyen [[Rawak]]s ruiner (*Rewake Fosi yizhi*) og [[Shanpulagravfeltet]] (*Shanpula gumuqun'') ble i 2001 tilføyd på Folkerepublikken Kinas liste over kulturminner. 

## Samferdsel
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Eksterne lenker
* Lokalregjeringens hjemmesider
Silje Brandvoll

**Silje Heggelund Brandvoll** (født 5. januar 1971 i Fauske i Nordland) er en norsk næringslivsleder.

Hun har bachelorgrad i internasjonal markedsføring fra BI fra 1998 og mastergrad i markedsføring fra University of Surrey fra 2005. Brandvoll var informasjonssjef i Rapp Hydema 2000–2005, daglig leder i Megaphone 2003–2004, markedssjef i Nikita Hair UK Ltd. og Nikita International i London 2004–2009, reiselivssjef i Nordland i 2009, administrerende direktør i Nordnorsk reiseliv 2009–2011 og informasjonssjef i Widerøe 2011–2016. Fra 2016 er hun Direktør for Kommunikasjon og Samfunnskontakt i Widerøe AS.

Brandvoll var 1. nestleder i Unge Høyre 1994–1996 og medlem av Fauske kommunestyre.

## Referanser


## Eksterne lenker
*
Rolf Anker Ims

**Rolf Anker Ims** (født 19. mai 1958 i Oslo) er en norsk økolog. Siden 2001 har han vært professor ved Institutt for arktisk og marin biologi ved Universitetet i Tromsø. Ims har særlig forsket på økosystemer i Arktis. 

Ims tok doktorgraden i 1989 med en avhandling om sammenhengen mellom smågnageres arealbruk og reproduksjonsstrategier. I 1992 ble han professor i landskapsøkologi ved Universitetet i Oslo, før han flyttet til Tromsø i 2001. Han har særlig studert populasjonsdynamikk i økosystemer i Finnmark og på Svalbard. . Han ble valgt som medlem av Det Norske Videnskapsakademi i 2000. Han er en av Norges mest siterte forskere, og var i 2010 en av fjorten forskere ved norske institusjoner som er rangert som *highly cited* i ISI-indeksen

I 2016 ble han tildelt Norges forskningsråds pris for fremragende forskning. 

## Referanser


## Eksterne lenker
	
*
Senegal under Sommer-OL 1988

**Senegal under Sommer-OL 1988**. Tjuetre sportsutøvere fra Senegal deltok i fire sporter under Sommer-OL 1988 i Seoul. De kom på delt 36.-plass med en sølvmedalje.

## OL-medaljer

## Medaljevinnerne
Sierra Leone under Sommer-OL 1988

**Sierra Leone under Sommer-OL 1988**. Tolv sportsutøvere fra Sierra Leone deltok i fire sporter under Sommer-OL 1988 i Seoul. Det var fjerde gangen som Sierra Leone deltok i et OL, de vant ikke noen medaljer 

## Medaljer
T Tauri-stjerne

**T Tauri-stjerner** er unge stjerner som på et Hertzsprung-Russell-diagram ligger til høyre for hovedserien. Navnet kommer fra den variable stjernen T Tauri som også er prototypen for denne stjernekategorien. Karakteristisk for T Tauri-stjerner er emisjonslinjer som indikerer en utvidet gassatmosfære, gass som strømmer inn mot eller ut fra stjernen med høy fart, nærliggende mørke skyer der det foregår stjernedanning og en høy proporsjon av litium, som det raskt blir tomt for på andre stjerner.

Mange T Tauri-stjerner viser trekk som peker mot en sterk og kontinuerlig strøm av materie fra stjerneoverflaten, kjent som T Tauri-vind. T Tauri-stjerner finner en ofte i nærheten av Herbig–Haro-objekt, og T Tauri selv ligger i sentret til et Herbig–Haro-objekt. T Tauri-stjerner er ofte mindre massive enn Solen; tyngre stjerner går enten gjennom T Tauri-fasen mens de ennå er skjult bak opphavsskyen eller har et annet utseende i den samme fasen i stjernelivet.

## Kilder
*«T Tauri-star» s. 415-16, *Philip's Astronomy Encyclopedia*, utgitt i 2002.
Tore Slagsvold

**Tore Slagsvold** (født 16. desember 1947 i Oslo) er en norsk biolog. Siden 1991 har han vært professor ved Biologisk institutt ved Universitetet i Oslo. 

Slagsvold tok doktorgraden i 1978. Han har særlig forsket på atferd, atferdsøkologi og seksuell seleksjon hos fugler. Særlig sammenhengen mellom klima og fuglers hekkebiologi. Som typedyr har han i mange år benyttet svarthvit fluesnapper.
Fra 1993 til 2001 var han redaktør i forskningstidsskriftet *Journal of Avian Biology*.  I 1995 ble han medlem i Det Norske Videnskaps-Akademi. I 2006 ble han tildelt UiOs Darwin-pris, og samme år Fridtjof Nansens belønning for fremragende forskning innen realfag og medisin. I 2008 ble han tildelt Universitetet i Oslos forskningspris. Han er en av Norges mest siterte forskere, og var i 2010 en av fjorten forskere ved norske institusjoner som er rangert som *highly cited* i ISI-indeksen

## Referanser


## Eksterne lenker
7digital

**7digital** er et selskap som leverer digitale medier, som musikk og film, til kunder hovedsakelig i Europa. De samarbeider med selskaper som Spotify, Last.FM og Pringles. 7digital ble startet i januar 2004 i Storbritannia, hvor selskapet har sitt største marked. Musikken 7digital tilbyr er DRM-fri, altså uten kopisperre, og utvalget er stort på grunn av avtaler med store plateselskaper som blant annet EMI, Sony, Universal og Warner.

## Eksterne lenker
*
Åbo Svenska Teater

**Åbo Svenska Teater** er et svenskspråklig teater i Åbo. Teaterbygningen fra 1839 ligger i Eriksgatan i sentrum av Åbo. Bygningen er den eldste teaterbygningen i Finland som fortsatt er i bruk. 

Teaterhuset har to scener: Stora scenen og Studioscenen. De rommer henholdsvis 365 og 100 tilskuere. Dessuten spilles mindre forestillinger på kaféscenen Tiljan. Teateret er også et regionteater hvilket innebærer turneringer med forestillinger i Åboland, i Raseborgsregionen og på Åland.

Teateret har åtte faste skuespillere. Fra 2023 har Kira-Emmi Pohtokari vært teatersjef.

Teaterhuset eies av *Stiftelsen för [[Åbo Akademi]]*, og teateret drives av *Åbo Svenska Teaterförening*.

## Historie
Teaterhuset fra 1839 ble på 1800-tallet benyttet av omreisende teaterselskap (mest svenske). I 1894 ble det et fast punkt for det omreisende *Svenska inhemska teatern*. Dette ble i 1919 omdannet til *Åbo Svenska Teater*. I 1980 fikk teateret status som regionteater.

## Eksterne lenker
* 
* ''Uppslagsverket Finland'', Åbo Svenska Teater
Arkeologiåret 1628

**Arkeologiåret 1628** er en oversikt over blant annet utgravninger, fødte og avdøde personer med tilknytning til arkeologi i 1628.

## Utforskninger

## Utgravninger

## Funn

## Publiseringer

## Andre hendelser
*Regalskipet «Vasa» synker på jomfruturen den 10. august.

## Fødsler

## Dødsfall
Hotan (Hotan)

**Hotan** (kinesisk: 和田市; pinyin: *Hétián Shì*) er et byfylke i prefekturet  Hotan i det autonome region Xinjiang i Folkerepublikken Kina. Det har et areal på 155,04&nbsp;km² og teller 270.000 innbyggere (2004).

Byen ligger sør for Taklamakanørkenen og direkte nord for Kunlunfjellene, som krysses av Sanji-, Hindutagh- og Ilchipassene.

Byen ble tidligere kalt 于窴 / 於窴, *Yútián* av kineserne, og *Ilchi* av 1800-tallets europeiske oppdagelsesreisende.

## Historie

Khotan lå langs den sørlige karavaneruten rundt Taklamakanørkenen på Silkeveien fra Kina til India og Sentral-Asia. Byen var berømt for sin produksjon av jade som ble ansett som den beste nefrittiske jade benyttet i jadekunst i Kina. Khotan var også navnet på et buddhistiskt kongerike langs den sørlige Silkeveien 100-1000 e.Kr. Dette riket var en av historiens eldste buddhistiske stater og utgjorde en kulturbro for formidling av buddhistisk tro, kultur og lærdom fra India til Kina. Fra Khotan finnes tekster bevart skrevne på kinesisk, sanskrit eller på sakisk, et i dag utdødd østiransk språk.

Det skal ha vært to munker fra kongeriket Hotan som smuglet silkeormegg ut av Kina i et hult bambusrør og gitt dem til keiser Justinian I den store i Konstantinopel i år 552.

I 1006 vet man at Khotan var kontrollert av muslimen Yūsuf Qadr Khān, som var bror eller nevø av den muslimske hersker av Kashgar og Balasagun. Mellom 1006 og 1165, etter at den falt til karakitaiene, var den del av Karakhanidkhanatet og ble med tiden en muslimsk stat.

Den franske tibetologen Françoise Pommaret mener at den katolske fransiskanermunken Odoric de Pordenone, som i lang tid ble ansett som den første vesterlending som trengte frem til og besøkte Lhasa, i virkeligheten må ha besøkt Khotan.

Byen led kraftig under Dunganopprøret mot Qing-dynastiet i 1864-1875, og atter noen få år senere da Yaqub Beg av Kashgar kom til makt i Østturkestan.

## Næringsliv og samferdsel
Landbruk med husdyrhold er en viktig næringsvei i fylket. Energi stammer fra den lokale Wuluwati-demningen, som produserer om lag 190 GWh elektrisk kraft årlig.

### Jernbane
Kashgar-Hotan-jernbanen ender her. Den ble åpnet for passasjertrafikk i 2011.

### Vei
Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Eksterne lenker
* Infoside
Ingolf F. Nes

**Ingolf Figved Nes** (født 20. mai 1943) er en norsk mikrobiolog. Han har siden 1993 vært professor ved Institutt for kjemi, bioteknologi og matvitenskap ved Universitetet for miljø- og biovitenskap. 
Han er en av Norges mest siterte forskere, og var i 2010 en av fjorten forskere ved norske institusjoner som er rangert som *highly cited* i ISI-indeksen

I 2012 ble han valgt inn i Det Norske Videnskaps-Akademi i gruppe for cellebiologi og molekylær biologi.

## Referanser


## Eksterne lenker

 		
* Ansatteside ved UMB og CV
Binærasteroide

**Binærasteroider** er asteroider i par som går i bane rundt et felles massefellespunkt, veldig likt dobbeltstjerner.

Binærasteroider der begge asteroidene har omtrent same dimensjoner blir også kalt *dobbelasteroider*. Et eksempel er 90 Antiope-systemet.

System der det ene legemet er en mye mindre satellitt, har blitt oftere observert i senere år. Eksempel på slike systemer er 22 Kalliope, 45 Eugenia og 107 Camilla. 87 Sylvia har to satellitter.

Nedslagskrater som forekommer i par, slik som Clearwater Lakes i Canada, er kanskje resultat av at binærasteroider har slått ned.
Bror Jonsson

**Bror Jonsson** (født 12. mai 1948 i Sør-Odal) er en norsk fiskeribiolog. Han er vitenskapelig rådgiver ved Norsk institutt for naturforskning (NINA). 

Jonsson tok doktorgraden i zoologi ved Universitetet i Oslo i 1981. Han har vært vitenskapelig leder ved Direktoratet for naturforvaltning, forskningssjef ved NINA og professor i ferskvannsøkologi ved Norges teknisk-naturvitenskapelige universitet og Karlstad universitet i Sverige. Jonsson har skrevet ca. 600 vitenskapelige og populærvitenskapelige artikler og rapporter, hvorav mange omhandler fisk som vandrer mellom ferskvann og hav. Han er blant annet forfatter av boken *Fisker* og medforfatter av bøkene *Kysten: flora og fauna* samt *Ecology of Atlantic salmon and brown trout*. Han er en av Norges mest siterte forskere, og var i 2010 en av fjorten forskere ved norske institusjoner som er rangert som *highly cited* i ISI-indeksen.  

Han er medlem av Det Kongelige Norske Videnskabers Selskab, Det Kongelige Danske Videnskabernes Selskab siden 1988, æresmedlem av Canadas fiskeforskerforening og ble i 1991 ridder av Den islandske falkeorden.
 	
## Referanser


## Eksterne lenker
* 
*  
* Ansatteside ved NINA
Arkeologiåret 1620

**Arkeologiåret 1620** er en oversikt over blant annet utgravninger, fødte og avdøde personer med tilknytning til arkeologi i 1620.

## Fødsler
*15. februar – François Charpentier, fransk arkeolog (død 1702)
*20. mai – Isaac Cronström, svensk numismatiker (død 1679)

## Dødsfall
*6. november – Richard Carew, engelsk translatør og antikvar (født 1555)